《登华山未至莎萝坪而返》
清代·纪炅

云气遮山腰，半入仙人掌。萦怀数十年，兹晨慰景仰。

石径如箭筈，篮舆遽来往。身到眼界空，岧峣无殊象。

共指奇峭处，变幻绝顶上。帝座不可通，明星分霄壤。

始知天下事，毕念在鹤𣰉。留著莲花峰，尚作未来想。

作者简介：清直隶文安人，字仲霁，号朏庵。诸生。天性疏放，康熙间举鸿博，恐妨游览，称病不与试。有《桂山堂集》。